**Бесплатни уџбеници у школској 2024/25. години**

Министарство просвете обезбеђује бесплатне уџбенике за школску 2024/25.годину за ученике основног образовања и васпитања.

Право на бесплатне уџбеникеу складу са одговарајућом одлуком Владе Републике Србије , имају следеће категорије ученика:

1. Ученици из социјално/материјално угрожених породица ( примаоци новчане социјалне помоћи)

2. Ученици са сметњама у развоју и инвалидитетом који основношколско образовање и васпитање стичу по индивидуално образовном плану ( ИПО 1, ИОП 2)

3. Ученици основних школа који су у породици **треће или свако наредно рођено дете** у систему образовања и васпитања ( ако је више њих у основној школи најстарије дете добија књиге – ово је новина)

4. Ученици из породице у којима је самохрани родитељ ( ако је други родитељ преминуо или непознат)

5. Ученици који болују од ретких болести

6. Ученици који остварују право на туђу негу и помоћ

7. Ученици са изузетним способностима који основно школско образовање и васпитање стичу по индивидуалном образовном плану са проширеним и обогаћеним садржајима, односно по ИОП-у 3

**Као доказ о испуњености услова за добијање бесплатних уџбеника потребно је да родитељи одељенским старешинама доставе следећу документацију:**

* За ученике, социјално/материјално угрожених породица примаоци новчане социјалне помоћи - **решење ( копија**) којим се утврђује право на остваривање социјалне новчане помоћи
* За ученике који су у породици **треће или свако наредно рођено дете** у систему школовања (средња школа, факултет), с тим да наведено право остварује дете/ деца која су ученици основне школе. Уколико основну школу похађа више деце из породица које остварују право за добијање уџбеника на основу овог критеријума, уџбенике добија дете/ деца која су прва почела да стичу основно образовање и васпитање, без обзира на редослед рађања ( средња школа, факултет) – **потврду** образовно васпитне установе о својству ученика односно студента. Потврда образовно – васпитне установе о својству ученика прилаже се за свако дете. За ученике који су у породици треће и свако наредно рођено дете и налазе се у основној школи, школа не издаје потврду, јер школа поседује податке о наведеним ученицима.
* За ученике из породице у којима је носилац родитељске бриге само један родитељ **– решење ( копија)** којим се утврђује својство родитеља, односно умрли лист за другог родитеља.
* За ученике који болују од ретких болести – **извештај лекара**
* За ученике који остварују право на туђу негу и помоћ – **решење (копија)** којим се утврђује наведено право
* За ученике основношколско образовање стичу по индивидуалном образовном плану ИОП1, ИОП2 и ИОП3 није потребна документација јер школа поседује податке о наведеним ученицима.

Родитељ/други законски заступник доставља одељенском старешини наведену документацију као ДОКАЗ о испуњености услова најкасније **до 15.04. 2024.године.**

Школа даље прослеђује податке.

Уколико родитељ/ други законски заступник не приложи документацију у назначеном року, сматраће се да се одустало од права за остваривање набавке наставних средстава.

Директор школе

Предраг Бранковић